|  |  | ### Hírlevél Új Könyvek 2025. április 2. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| Ennyi hazugság az életébe kerülhet New York Times Bestseller A föld nyelte el és A fenti lakók szerzőjétől Alix podcastokat készít. A lakásához közeli kocsmában ünnepli negyvenötödik születésnapját, amikor találkozik egy nővel, aki szintén a negyvenötödik születésnapját ünnepli. Pár nappal később véletlenül újra összefutnak, most Alix gyerekeinek iskolája előtt. Talán érdekes interjúalany lenne a podcastban? Próbainterjút készít vele, a nő élettörténete valóban különös és komplikált. Alix nyugtalanítónak találja újdonsült ismerősét, de hajtja a kíváncsiság. Mire kiderül, hogy sötét titkokat rejteget, Alix már túlzottan kiadta magát neki. Ki ez a nő valójában? Mit követett el? És mit fog? "Győzedelmesen sötét." - Lucy Foley "Ragályos hangulatú regény, igazi lejtmenet." - Gillian McAllister "Száz százalékig zseniális." - Clare Mackintosh "Sokkoló, zsibbasztó diadal." - Nicola Walker "A legerősebb függőséget váltja ki." - Claire Douglas "A sötétség diadala. A csavarosnál is csavarosabb." - Jojo Moyes "Lisa Jewellt nem egyszerűen olvasod, hanem belezuhansz." - Erin Kelly "Lisa Jewell minden egyes könyvvel jobb lesz." - Jane Corry "Lisa Jewell simán csak kiemelkedő." - Alex Marwood Lisa Jewell könyvei világszerte tízmillió példányban keltek el, huszonöt nyelvre fordították le. 1999 óta huszonkét regénye jelent meg, rögtön az első, a Ralph bulija az év legjobban fogyó debütálását jelentette. Könyvei a 21. Század Kiadónál: A föld nyelte el, A fenti lakók, A megmaradt lakók; Az éjjel, amikor eltűnt. Londonban él férjével és két lányukkal, valamint Daisy nevű kutyájukkal. X @lisajewelluk instagram @lisajewelluk Facebook @lisajewellofficial |
| Csak az emlékei menthetik meg a szerelmét... Felébredt egy hatalmas ősi erő. A Tűz és Hús királynője a Vér és Csont Ősi Lényévé - az Élet és Halál valódi ősi lényévé változott. És a csata, amit Casteel, Poppy és szövetségeseik vívtak, csak most kezdődött el igazán. Istenek ébrednek fel Elízium-szerte és a halandó uradalomban, felkészülve a közelgő háborúra. EGY RETTENTŐ ÁLOM... Ám amikor Poppy öntudatlan álomba zuhan, Casnek szembe kell néznie azzal az eshetőséggel, hogy a szerelmének átváltozása iszonyatos, váratlan következményekkel járhat, melyek akár el is ragadhatják tőle. Azonban Cas kap egy tanácsot - amihez igyekszik tartani magát, miközben arra vár, hogy Poppy újra kinyissa gyönyörű szemét: hogy beszéljen hozzá. EGY UTAZÁS AZ EMLÉKEKEN ÁT... Ezért hát így is tesz. Emlékezteti Poppyt, hogy hogyan kezdődött a közös útjuk, és olyan részleteket oszt meg önmagáról, amit eddig csak Kieran tudott. Azt azonban senki sem tudja, hogy Poppy mire ébred majd, vagy hogy pontosan mennyit változik az uradalom, illetve Cas, amikor ez megtörténik. EGY ESÉLY, AMI MEGMENTHETI A LÁNYT, AKIT SZERETSZ... Jennifer L. Armentrout a Vér és hamu legújabb részében visszatér Poppy és Casteel nagyszabású szerelmi történetének a kezdetéhez, ám ezúttal Hawke meséli el az ő történetét. Éld át (újra) Poppy és Casteel szerelmének kezdetét! TikTok-szenzáció! #BookTok, #OlvassEgyJót "Teljesen magába szippantott a történet. Jóleső érzés volt feleleveníteni a Vérből és hamuból cselekményét." - K_Szilvia03, moly.hu Szereted a fantáziadús, érzéki, tartalmas könyveket? Vidd haza nyugodtan, tetszeni fog! 18 éves kortól ajánljuk! |
| A COTTON MALONE-REGÉNYEKBŐL ISMERT LUKE DANIELS ÖNÁLLÓ SOROZATÁNAK MÁSODIK RÉSZE Újabb akciódús Luke Daniels-thriller érkezik a New York Times bestsellerszerző-párosától, Steve Berrytől és Grant Blackwoodtól, melyben Luke újabb valószínűtlen küldetésre indul, hogy felkutasson egy régen elveszett legendás könyvtárat, és elhárítsa a leállítottnak hitt szovjet űrprogram globális fenyegetését. Amint befejezte a Magellán Ügyosztály utolsó megbízatását, Luke Daniels váratlan látogatást kap a CIA Sommerhaus nevű korábbi hadműveletének vezetőjétől, mely kudarcba fulladt kísérlet volt egy Ukrajnán belüli kémhálózat összeállítására az orosz invázió előestéjén. Luke keserű emlékeket őriz a hadműveletről, ugyanis barátját, John Vince CIA-ügynököt e küldetés során hurcolták el orosz ügynökök. Kiderül azonban, hogy Vince életben van, bezárva a brutális orosz Szolovetszkij-szigeti börtön falai mögé, és egy életbe vágóan fontos információt őriz, melyet csak Luke-nak hajlandó átadni. Nincs szükség további győzködésre: Luke megesküszik, hogy hazahozza Vince-et. Amint kiszabadítja barátját, és a rejtély körvonalazódni kezd, Luke beleveti magát Oroszország első cárja, Rettegett Iván legendás könyvtárának felkutatásába, melynek a 15. században nyoma veszett. A ritka kéziratokból álló, felbecsülhetetlen értékű gyűjteményben rejlik ugyanis a kulcs egy modern kori rejtjel megfejtéséhez, és a még mindig létező titkos szovjet műholdprogram megállításához. De nem Luke az egyetlen, aki a kulcs nyomában van. Mások egészen más okból akarják megtalálni a gyűjteményt: hogy újraindítsák a Vörös Csillag-programot, és végre szabadjára engedjék pusztító hatását. A küldetés világos. Luke-nak elsőként kell megtalálnia az elveszett könyvtárat, megoldania a rejtjelet, és megakadályoznia a Vörös Csillag lehullását. |
| A cigány konyha a legegyszerűbb bodagtól a nagyon összetett csülkös pacalig vagy májas tésztáig sok pompás fogást ölel fel. Tobzódás és takarékosság, bőségtál és sárban sült kárász, különleges köretek, különleges párosítások. Gáspár Bea új könyvében mindezt megtalálhatjuk. A színes történeti bevezetőből magyarázatot kapunk rá, hogy a romák miért dicsőítik a gömbölyűséget, miért olyan fontos számukra a zene, a ritmus, a tánc, a különleges szélsőségek. A kötet receptjei egyszerre lesznek szokatlanok és mégis ismerősek. És valóban, az ételleírások indítása bármelyik közép-európai szakácskönyvben ott állhatnának, azután hazai irányba kanyarodnak, hogy végül valamilyen csavarral egyedi, csak a romákra jellemző befejezést nyerjenek. Ahogy azt Beától már megszokhattuk, a receptleírások jól követhetőek, és ha elkészítőjük nem takarékoskodik a változatos alapanyagokkal - és főként a fűszerekkel -, akkor káprázatos sikerre számíthat. A könyvben remek fogásokat találunk minden alkalomra, ezért ajánlható a kísérletező kedvű háziasszonyoknak és háziuraknak, sőt azoknak is, akik akár fakanál nélkül szeretnének bepillantani a romák izgalmas, lendületes világába. |
| Fokozódik a feszültség a Corinium háza táján. A Riválisok első kötetében megismert szereplők versengése a tetőfokára hág, és miközben a két társaság elszántan küzd a helyi televízió franchise-jogainak megszerzéséért, magánéletük szálai is egyre jobban összekuszálódnak. Az érzelmek és az érzékek csatájának középpontjában továbbra is a rendkívül vonzó arisztokrata, a javíthatatlan nőcsábász Rupert Campbell-Back áll, aki ez alkalommal olyan leckét kap az élettől, amire nem számított, míg vetélytársa, az álnok Tony Baddingham a célja elérése érdekében nem válogat az eszközökben, és bárkit kész feláldozni, hogy megtartsa a tévétársaságát. Barátság és árulás, intrikák és nagylelkűség, szerelem és megcsalás: a 80-as évek kereskedelmi televíziózásának kulisszái mögé vezető történet második kötetében a franchise-ért folyó rivalizálás végére pont kerül, de a szereplők élete váratlan fordulatokat vesz. Jilly Cooper érzelmi hullámvasútja tovább robog: aki tegnap azt hitte, hogy szerelmes, mára talán rájön, hogy csak az érzékei vezették; akinek csak a testi örömök voltak fontosak, azzal talán megtörténik az, amire soha nem számított. Pont, mint a való életben. |
| A békásmegyeri panelek árnyékában felnőtt Vivien teljesen átlagos életet él - legalábbis látszólag. Érettségi után dolgozni kezd, viaskodik a se vele-se nélküle szerelemmel, kemény tempót diktáló főnökével, problémás ügyfelekkel, segíteni próbálja családját és igyekszik anyagilag a saját lábára állni. Mindez azonban egy olyan munkahelyen zajlik, amelyről sokan csak suttogva beszélnek: egy erotikus masszázsszalonban. "Jó vendégek, akik elfogadják a helyüket, kedvesek, érdeklődnek, ha mondanivalóm van, és hallgatnak, ha nem vagyok beszélgetős hangulatban. Rossz vendégek, akik beszólnak, nyúlkálnak, fintorognak, kicsinyelnek, és estére kicsinálnak." Viviennek szembe kell néznie az előítéletekkel, családja gondjaival és saját vívódásaival, miközben próbál boldogulni. De amikor az élet egyre szorongatóbbá válik, kénytelen elfogadni egy külföldi vendég meghökkentő ajánlatát. Végiggondolva addigi életét, a repülőtérre vezető úton Vivien arra keresi a választ: hogyan jutott idáig? Maradt még bármi, amibe kapaszkodhat, vagy végképp menekülnie kell a démonjai elől? Palotai Zója regénye felkavaróan hiteles utazás a szexipar kulisszái mögé és egy fiatal nő lelkébe. Vajon Vivien megtalálja a kiutat és szabadságot, vagy a múltja végleg rabul ejti? |
| Szeretnél jobban aludni? Örülnél, ha javulna a koncentrációkészséged és a memóriád? Ha szabályosabb lenne a fogsorod, megnyerőbb és sikeresebb lennél az üzleti életben? Arra vágysz, hogy jobban teljesíts a munkában és a sportban? Jó lenne, ha gyógyszerek nélkül megszűnne az orrdugulásod? Szeretnél vonzóbb lenni? Patrick McKeown új könyve szórakoztató és magával ragadó stílusban mutatja be, hogyan teljesülhetnek ezek a vágyaid. A könyvből megtudhatod, miért és miként játszik az orrlégzés kulcsszerepet abban, hogy egészségesebbek legyünk és javuljon a közérzetünk. A kutatásokkal alátámasztott tudásanyagot ráadásul hétköznapi, és gyakran humoros stílusú leírásokkal, rövid és bárki számára könnyen befogadható fejezetekben meséli el a szerző. |